Domus
Store norske leksikon,Kunst og estetikk,Design,Designinstitusjoner
Domus er et ledende italiensk tidsskrift for arkitektur, interiør, kunst og design. Tidsskriftet ble grunnlagt i 1928 av designeren Gio Ponti. Det utkommer månedlig, både på italiensk og engelsk, og er et utstillingsvindu for det ypperste innen nyskapende formgivning.
Tidsskriftets hovedkontor ligger i Milano. En rekke kjente arkitekter og designere har vært redaktører, blant annet Ernesto Rogers, Alessandro Mendini og Mario Bellini. I 1982 ble det etablert en internasjonal mote- og designhøyskole i Milano, Domus Academy, med den intellektuelt orienterte designeren Andrea Branzi som skolens første utdanningsdirektør. Les mer i Store norske leksikon design Gio Ponti Kunst i Italia mote Eksterne lenker Nettsidene til Domus